《飞电引》
元代·陈泰

昔君赋鱼鱼有灵，夜挟震电飞苍冥。我藏君字入匣永，墨光剑苍奔雷霆。

乖龙因此却相妒，诃叱雷电閟烟雾。阳乌薄蚀朱鸟官，荧惑凭陵赤蛇度。

绿章封事朝九关，帝意鸿濛阍者怒。客从清溪溪上来，为言明府何奇哉。

清晨坐衙昼飞檄，席卷太乙三山回。怪来山前雨不过，社鬼山灵独欺我。

凤冈熊峡百里间，飘然忽西无不可。遥知组辔行秋田，老翁拜迎桑树边。

虎髯堂堂有仙苍，平原鲁公作雷吏。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。